wannaphong/clean_thaiwikipedia huggingface dataset:
# สงครามรัสเซีย–ยูเครน
สงครามรัสเซีย–ยูเครน; ;   เริ่มต้นเมื่อเดือนกุมภาพันธ์ ค.ศ. 2014 และยังคงดำเนินต่อไป หลังจากการปฏิวัติศักดิ์ศรีของยูเครน รัสเซียได้ยึดครองและผนวกไครเมียจากยูเครน จากนั้นจึงสนับสนุนกลุ่มกองกำลังกึ่งทหารของรัสเซียที่เริ่มทำสงครามทางตะวันออกของภูมิภาคดอนบัสกับกองทหารของยูเครน ในปี ค.ศ. 2018 ยูเครนประกาศว่าภูมิภาคดังกล่าวถูกยึดครองโดยรัสเซีย

ภายหลังจากการประท้วงของยูโรไมดานและการปฏิวัติได้ส่งผลทำให้ถอดถอนประธานาธิบดี วิกตอร์ ยานูกอวึช ที่สนับสนุนรัสเซียในเดือนกุมภาพันธ์ ค.ศ. 2014 มีการก่อความไม่สงบของฝ่ายที่สนับสนุนรัสเซียได้ปะทุขึ้นในบางส่วนของยูเครน ทหารรัสเซียที่ไม่มีเครื่องยศได้เข้าควบคุมตำแหน่งทางยุทธศาสตร์และโครงสร้างพื้นฐานในดินแดนไครเมียของยูเครนและเข้ายึดรัฐสภาไครเมีย รัสเซียจัดให้มีการลงประชามติที่มีการโต้เถียงกัน ซึ่งผลลัพธ์ที่ออกมาคือ ไครเมียจะต้องถูกเข้าร่วมกับรัสเซีย สิ่งนี้นำไปสู่การผนวกไครเมีย ในเดือนเมษายน ค.ศ. 2014 การเดินขบวนของกลุ่มที่สนับสนุนรัสเซียในดอนบัสได้ก่อให้เกิดบานปลายจนกลายเป็นสงครามระหว่างกองทัพยูเครนและกองกำลังฝ่ายแบ่งแยกดินแดนที่ได้รับการสนับสนุนจากรัสเซียของสาธารณรัฐประชาชนดอแนตสก์และสาธารณรัฐประชาชนลูฮันสก์ซึ่งประกาศตนเป็นอิสระ

ยานพาหนะทางทหารของรัสเซียที่ไม่เครื่องหมายได้ก้าวข้ามชายแดนAid convoy stops short of border as Russian military vehicles enter Ukraine: Armoured personnel carriers and support vehicles cross the border, while the 280-truck convoy comes to a halt separately, Shaun Walker, The Guardian, 15 August 2014 สู่สาธารณรัฐดอแนตส์ สงครามโดยไม่ได้มีการประกาศได้เริ่มขึ้นระหว่างกองกำลังยูเครนในฝ่ายหนึ่งและฝ่ายแบ่งแยกดินแดนที่ได้ผสมปนเปกับทหารรัสเซียในอีกฝ่ายหนึ่ง แม้ว่ารัสเซียจะพยายามหลบซ่อนในการมีส่วนร่วม สงครามได้จบลงด้วยความขัดแย้งคงที่ กับความพยายามในการเรียกร้องให้มีการหยุดยิงซึ่งประสบความล้มเหลวซ้ำแล้วซ้ำเล่า ใน ค.ศ. 2015 รัสเซียและยูเครนได้ลงนามในข้อตกลงมินสค์ 2 แต่มีข้อพิพาทหลายประการที่คอยขัดขวางจนไม่สามารถบรรลุผลได้อย่างเต็มที่ ใน ค.ศ. 2019 ประมาณ 7% ของยูเครนถูกจัดประเภทโดยรัฐบาลยูเครนว่าเป็นดินแดนที่ถูกยึดครองเป็นการชั่วคราว

ใน ค.ศ. 2021 และต้นปี ค.ศ. 2022 มีการรวมตัวกันของกองทัพรัสเซียครั้งใหญ่บริเวณรอบชายแดนยูเครน เนโทได้กล่าวหาว่ารัสเซียทำการวางแผนในการรุกรานซึ่งได้ให้การปฏิเสธ วลาดีมีร์ ปูติน ประธานาธิบดีแห่งรัสเซียได้วิจารณ์ว่า การขยายตัวของเนโทเป็นภัยคุกคามต่อประเทศของเขา และต้องการห้ามเพื่อไม่ให้ยูเครนเข้าร่วมเป็นพันธมิตรทางทหารมาโดยตลอด นอกจากนี้ เขายังได้แสดงมุมมองของลัทธิการทวงดินแดนกลับคืนมา(irredentist) ได้ตั้งคำถามถึงสิทธิในการดำรงอยู่ของยูเครน และได้บอกกล่าวที่เป็นเท็จว่ายูเครนถูกก่อตั้งขึ้นโดยวลาดีมีร์ เลนิน เมื่อวันที่ 21 กุมภาพันธ์ ค.ศ. 2022 รัสเซียได้ให้การรับรองอย่างเป็นทางการแก่ทั้งสองรัฐฝ่ายแบ่งแยกดินแดนซึ่งประกาศตนเป็นอิสระในดอนบัส และส่งกองกำลังทหารเข้าไปในดินแดนอย่างเปิดเผย สามวันต่อมา รัสเซียเข้ารุกรานยูเครน ประชาคมระหว่างประเทศส่วนใหญ่ได้กล่าวประณามรัสเซียอย่างหนักสำหรับการกระทำของตนในยูเครน โดยกล่าวหาว่าได้ทำการละเมิดกฏหมายระหว่างประเทศและรุกล้ำอธิปไตยของยูเครนอย่างร้ายแรง หลายประเทศได้ดำเนินการในการคว่ำบาตรทางเศรษฐกิจต่อรัสเซีย บุคคลหรือบริษัทที่มาจากรัสเซีย โดยเฉพาะอย่างยิ่งในภายหลังการรุกราน ค.ศ. 2022

 หมายเหตุ
# ภูเขารกโก
ภูเขารกโก  เป็นภูเขาอยู่ทางตะวันออกเฉียงใต้ของจังหวัดเฮียวโงะ ประเทศญี่ปุ่น 

 โครงร่าง 
ไม่มีภูเขาหรือยอดเขาเดียวที่เรียกว่า "รกโก" แม้ว่ายอดเขาที่สูงที่สุดของภูเขาจะเรียกว่ารกโกซัง-ไซโกโฮ  และพื้นที่ทางทิศใต้ของภูเขาก็เรียกว่ารกโกเช่นเดียวกัน แนวภูเขาทอดยาวไปทางทิศตะวันออกเฉียงเหนือจาก ที่อยู่ทางตะวันตกของโคเบะจนไปถึงเมืองทาการาซูกะซึ่งมีความยาวของภูเขา 56 กิโลเมตร จุดสูงสุดคือ 931 เมตร 

ปัจจุบันพื้นที่ภูเขารกโกเป็นศูนย์กลางของท่องเที่ยวและเดินป่ายอดนิยมในภูมิภาคคันไซ ภูเขารกโกยังเป็นสัญลักษณ์ของโคเบะและโอซากะ

 ระเบียงภาพ
# การรับรองสถานะของสาธารณรัฐประชาชนดอแนตสก์และสาธารณรัฐประชาชนลูฮันสก์ของนานาชาติ
สาธารณรัฐประชาชนดอแนตสก์และสาธารณรัฐประชาชนลูฮันสก์เป็นพื้นที่พิพาทในภูมิภาคดอนบัส โดยรัฐบาลยูเครนถือว่าทั้งสองพื้นที่อยู่ภายใต้การควบคุมของกลุ่มก่อการร้าย

ทั้งสองรัฐประกาศตนเป็นเอกราชจากประเทศยูเครน ภายหลังประชามติสถานะของรัฐอย่างไม่เป็นทางการเมื่อปี 2014 จากนั้นไม่นาน ทั้งสองรัฐได้รวมกันเป็นสหพันธรัฐโนโวอรอสซียาซึ่งต่อมาได้ยุบเลิกในหนึ่งปีให้หลัง ในปี 2014 เซาท์ออสซีเชียซึ่งเป็นสาธารณรัฐแบ่งแยกดินแดนตนในลักษณะคล้ายกันได้รับรองสถานะของทั้งสองรัฐ  ประเทศรัสเซียได้รับรองว่ารัฐทั้งสองเป็นรัฐเอกราช 

 จุดยืนของรัฐนานาชาติ 
 รัฐที่ให้การรับรองสถานะทั้งสองรัฐเป็นรัฐเอกราช 
 สมาชิกสหประชาชาติ 
thumb|300px|right|แผนที่แสดงสถานะการรับรองของทั้งสองรัฐโดยนานาชาติ

  รัฐ  วันที่รับรองสถานะ  เริ่มต้นความสัมพันธ์ทางการทูต  1    21 กุมภาพันธ์ 2022  21 กุมภาพันธ์ 2022 2    29 มิถุนายน 2022   3    13 กรกฎาคม 2022  

 รัฐนอกสหประชาชาติ 
  รัฐ  วันที่รับรองสถานะ  เริ่มต้นความสัมพันธ์ทางการทูต  1    11 พฤษภาคม 2014  11 พฤษภาคม 2014 2    18 มิถุนายน 2014 (สาธารณรัฐประชาชนลูฮันสก์)27 มิถุนายน 2014 (สาธารณรัฐประชาชนดอแนตสก์)  28 มกราคม 2015 (สาธารณรัฐประชาชนลูฮันสก์) 12 พฤษภาคม 2015 (สาธารณรัฐประชาชนดอแนตสก์)

 รัฐที่สนับสนุนการรับรองสถานะทั้งสองรัฐเป็นรัฐเอกราช 

 สมาชิกสหประชาชาติ 

 รัฐ  หมายเหตุ  กระทรวงการต่างประเทศเบลารุสเคยปฏิเสธการรับรองสถานะของทั้งสองรัฐเอง แต่ออกมาประกาศหนุนการตัดสินใจของรัสเซีย   ประธานาธิบดีดานิเอล ออร์เตกา ระบุว่าตนเชื่อว่ามีการทำประชามติเกี่ยวกับการประกาศตนเป็นเอกราชแล้ว   Faisal Mekdad รัฐมนตรีกระทรวงการต่างประเทศ ระบุว่าซีเรียสนับสนุนการตัดสินใจของประธานาธิบดีปูตินขณะเข้าร่วมงานหนึ่งในมอสโก พร้อมมีรายงานข่าวว่าซีเรียพร้อมจะเริ่มความสัมพันธ์ทางการทูตกับทั้งสองรัฐ   ประธานาธิบดีนิโกลัส มาดูโร ประกาศหนุนการตัดสินใจของประธานาธิบดีรัสเซียเพื่อสันติสุขของรัสเซีย

 รัฐนอกสหประชาชาติ 

 รัฐ  หมายเหตุ   ในวันที่ 22 กุมภาพันธ์ 2022 กระทรวงการต่างประเทศเผยแพร่สารต้อนรับการรับรองสถานะโดยรัสเซีย   ประธานาธิบดีอารายิก ฮารุทยุนยัน ออกแถลงการณ์หนุนการตัดสินใจของรัสเซีย
# ราชาผู้ยิ่งใหญ่ เซจง
ราชาผู้ยิ่งใหญ่ เซจง เป็นละครโทรทัศน์ประวัติศาสตร์ของเกาหลีใต้ปี ค.ศ. 2008 ที่บรรยายถึงพระชนมชีพของกษัตริย์องค์ที่สี่ของโชซ็อน พระเจ้าเซจงมหาราช (แสดงโดย คิม ซัง-คย็อง) หนึ่งในกษัตริย์ที่ยิ่งใหญ่ที่สุดในประวัติศาสตร์เกาหลี พระเจ้าเซจงมหาราช ได้ประดิษฐ์ อักษรฮันกึล ซึ่งเป็นอักษรเกาหลี ออกอากาศทางสถานี KBS ตั้งแต่วันที่ 5 มกราคม ถึง 7 ธันวาคม ค.ศ. 2008 ในวันเสาร์และอาทิตย์ เวลา 21:30 น. จำนวน 86 ตอน  ตอนที่ 1 ถึง 26 ออกอากาศทาง KBS1 และตอนที่ 27 ถึง 86 ออกอากาศทาง KBS2

 เนื้อเรื่อง 
พระเจ้าเซจงมหาราชประสูติในฐานะเจ้าชายองค์ที่สามพระนามว่า "เจ้าชายชุงนย็อง" ซึ่งอยู่ไกลจากราชบัลลังก์ ช่วงปีแรก ๆ ของพระชนมชีพวุ่นวายเนื่องจากเกาหลีเผชิญกับความตึงเครียดทางการเมืองจากทั้งในและต่างประเทศ และต้องเผชิญกับการลักพาตัวเมื่อวัยเยาว์ ในที่สุดเจ้าชายน้อยก็ได้สัมผัสกับชีวิตประจำวันของสามัญชนจนกระทั่งพระองค์เติบโตเป็นชายหนุ่ม ต่อมาเมื่อเสด็จขึ้นครองสิริราชสมบัติ เจ้าชายชุงนย็อง (พระเจ้าเซจง) ได้สร้างเสถียรภาพให้กับประเทศที่เพิ่งเกิดใหม่และก่อให้เกิดวัฒนธรรมที่เบ่งบานของราชวงศ์โชซ็อน โดยที่พระองค์ได้ประดิษฐ์อักษรฮันกึล ซึ่งเป็นอักษรเกาหลีที่ใช้กันอยู่ในปัจจุบัน
# ปู้ตู้เกิน
ปู้ตู้เกิน (เสียชีวิต ค.ศ. 233) เป็นผู้นำชนเผ่าเซียนเปย์ในช่วงปลายราชวงศ์ฮั่นตะวันออกและยุคสามก๊กของจีน ปู้ตูเกินดำรงตนเป็นอิสระโดยให้คำมั่นว่าจะซื่อสัตย์ต่อรัฐวุยก๊กในยุคสามก๊ก และส่งบรรณาการให้โจผีจักรพรรดิวุยก๊กองค์แรก ในรัชสมัยของโจยอย จักรพรรดิวุยก๊กองค์ที่สอง ปู้ตู้เกินพยายามที่จะสร้างพันธมิตรกับห่อปี (เคอปี่เหนิง) หัวหน้าเผ่าเซียนเปย์อีกคนหนึ่งและเริ่มกบฏต่อต้านการปกครองของวุยก๊ก แต่กบฏถูกปราบราบคาบ และปู้ตู้เกินถูกห่อปีสังหาร
# เกาะงู (ทะเลดำ)
เกาะงู (;) หรือ เกาะขาว  เป็นเกาะของประเทศยูเครนที่ตั้งอยู่ในทะเลดำ ใกล้กับดินดอนสามเหลี่ยมปากแม่น้ำดานูบ เกาะนี้มีบทบาทสำคัญในการกำหนดอาณาเขตทางทะเลของยูเครน

เกาะงูเคยเป็นพื้นที่พิพาทระหว่างยูเครนกับโรมาเนียใน ค.ศ. 2004 ถึง ค.ศ. 2009 ซึ่งสิ้นสุดลงด้วยการตัดสินของศาลยุติธรรมระหว่างประเทศใน ค.ศ. 2009

ในวันที่ 24 กุมภาพันธ์ ค.ศ. 2022 วันแรกของการรุกรานยูเครนโดยรัสเซีย เรือรบนาวีรัสเซีย วาซีลี บืยคอฟ และ มอสควา เข้าโจมตีเกาะงู และเข้ายึดเกาะได้ในที่สุด เจ้าหน้าที่หน่วยพิทักษ์ชายแดนของยูเครนทั้งหมดบนเกาะจำนวน 13 นายถูกสังหารหลังพวกเขาปฏิเสธที่จะยอมจำนนต่อกองทัพของรัสเซีย

จนในวันที่ 30 มิถุนายน 2565 รัสเซียได้เริ่มมีการถอนกองทัพตัวเองออกจากเกาะงูในที่สุดทหารรัสเซียได้ถอนกําลังออกในวันที่ 30 มิถุนายน 2565 "Russia withdraws troops"หลังจากการปะทะกันอย่างรุนแรงมานาน
# อักษรจักมา
อักษรจักมา (चकमा, Chakma) เป็นอักษรสระประกอบชนิดหนึ่งในตระกูลอักษรพราหมีที่เขียนในแนวนอนจากซ้ายไปขวา ใช้สำหรับเขียนภาษาจักมา ซึ่งเป็นภาษาในกลุ่มภาษาอินโด-อารยัน ที่ใช้พูดในแถบตะวันตกของบังกลาเทศ และในรัฐมิโซรัมแถบตะวันตกเฉียงเหนือของอินเดีย นอกจากนั้นยังถูกใช้เขียนภาษาบาลีด้วยhttps://www.unicode.org/L2/L2019/19143-chakma-letter-vaa.pdf 

ประวัติ
อักษรชนิดนี้พัฒนาขึ้นมาจากอักษรพม่า ซึ่งพัฒนาจากอักษรปัลลวะอีกทีhttp://unicode.org/L2/L2009/09187r-n3645r-chakma.pdf 

โครงสร้าง
thumb|ตัวอักษรจักมา

สระ
อักษรนี้มีรูปสระเดี่ยว 4 อัน:  a,  i,  u, และ  e

 𑄃𑄄𑄅𑄆 ā (aa)iue

รูปสระจักมาประสมกับพยัญชนะ  ka เป็นไปตามนี้:

 𑄇𑄇𑄧𑄇𑄨𑄇𑄩𑄇𑄪𑄇𑄫𑄇𑄬𑄇𑄮𑄇𑄭𑄇𑄯 kākakikīkukūkekokāikaukoikaṃkaṃkaḥk

พยัญชนะ
 𑄇𑄈𑄉𑄊𑄋𑄌𑄍𑄎𑄏𑄐𑄑 kākhāgāghāṅācāchājājhāñāṭā 𑄒𑄓𑄔𑄕𑄖𑄗𑄘𑄙𑄚𑄛𑄜 ṭhādādhāṇātāthādādhānāpāphā 𑄝𑄞𑄟𑄠𑄡𑄢𑄣 𑄤𑄥𑄦 bābhāmāyyāyārālāwāsāhā

ตัวเลข
อักษรจักมามีตัวเลขเป็นของตนเอง แม้ว่าบางครั้งจะใช้ตัวเลขเบงกอลด้วย

 𑄶𑄷𑄸𑄹𑄺𑄻𑄼𑄽𑄾𑄿 0123456789

 ยูนิโคด 
อักษรจักมาได้ถูกบรรจุไว้ในยูนิโคดตั้งแต่เวอร์ชัน 6.1 ที่ออกเมื่อเดือนมกราคม 2012 ช่วงรหัส U+11100 - U+1114F
# ครอบครัวป่วนก๊วน ม.ปลาย
ครอบครัวป่วนก๊วน ม.ปลาย  เป็นซีรีส์มังงะญี่ปุ่น แต่งเรื่องและวาดภาพโดยเรียว นากามะ ตีพิมพ์ในนิตยสารโชเน็งจัมป์รายสัปดาห์ของสำนักพิมพ์ชูเอชะตั้งแต่เดือนกันยายน พ.ศ. 2563 ถึงกุมภาพันธ์ พ.ศ. 2566 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์

การตีพิมพ์
ครอบครัวป่วนก๊วน ม.ปลายเขียนเรื่องและวาดภาพโดย ซีรีส์เริ่มตีพิมพ์ในนิตยสารโชเน็งจัมป์รายสัปดาห์ของสำนักพิมพ์ชูเอชะในวันที่ 7 กันยายน พ.ศ. 2563 สำนักพิมพ์ชูเอชะรวบรวมตีพิมพ์เป็นหนังสือการ์ตูนรวมเล่ม (ทังโกบง) เล่มแรกวางจำหน่ายเมื่อวันที่ 4 กุมภาพันธ์ พ.ศ. 2564 วางจำหน่ายถึงเล่มที่ 5 เมื่อวันที่ 4 กุมภาพันธ์ พ.ศ. 2565

มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์

รายชื่อหนังสือรวมเล่ม
# สนามกีฬากลางจังหวัดสมุทรสาคร
สนามกีฬากลางจังหวัดสมุทรสาคร  เป็นสนามกีฬาอเนกประสงค์ ตั้งอยู่ในตำบลมหาชัย อำเภอเมืองสมุทรสาคร จังหวัดสมุทรสาคร ส่วนใหญ่ใช้ในการจัดแข่งขันฟุตบอลและจัดกิจกรรมอื่น ๆ ทางด้านกีฬาภายในจังหวัดสมุทรสาคร เจ้าของคือ องค์การบริหารส่วนจังหวัดสมุทรสาคร ปัจจุบันยังเป็นสนามเหย้าของสโมสรฟุตบอลไทยยูเนียน สมุทรสาคร ที่เล่นอยู่ในไทยแลนด์ อเมเจอร์ลีก ลีกลำดับชั้นที่ 4 ของระบบฟุตบอลลีกภายในประเทศไทย สนามมีความจุ 3,500 ที่นั่ง สีของสนามใช้โทนสีฟ้าและชมพู

จังหวัดสมุทรสาครเคยใช้สนามกีฬากลางจังหวัดสมุทรสาครเป็นโรงพยาบาลสนาม (แห่งแรก) ของจังหวัดสมุทรสาคร ในช่วงที่การระบาดทั่วของโควิด-19 ในประเทศไทย ครั้งแรก สามารถรองรับผู้ติดเชื้อได้จำนวน 400 เตียง เป็นระยะเวลากว่า 3 เดือน (ธันวาคม พ.ศ. 2563– มีนาคม พ.ศ. 2564) หลังจากนั้นได้มีการปรับปรุงสนามกีฬาทั้งลานแอโรบิก สนามฟุตบอล และก่อสร้างลู่วิ่งยางสังเคราะห์ สนามฟุตบอลเปิดให้บริการอีกครั้งในวันที่ 1 พฤษภาคม พ.ศ. 2565
# อำเภอพอรีซ
อำเภอพอรีซ  เป็นอำเภอในเทศมณฑลซีร์จอน จังหวัดเคร์มอน ประเทศอิหร่าน จากสำมะโน พ.ศ. 2549 อำเภอนี้มีประชากร 13,382 คนใน 3,358 ครัวเรือน อำเภอนี้มีเมืองเพียงเมืองเดียวคือพอรีซ และมีตำบลเพียง 2 ตำบลคือตำบลพอรีซและตำบลแซออแดทอบอด
# ลูกหลานใครหว่า? ป่วนซ่านายเจี๋ยมเจี้ยม
ลูกหลานใครหว่า? ป่วนซ่านายเจี๋ยมเจี้ยม  เป็นภาพยนตร์เกาหลีใต้ปี ค.ศ. 2008 ที่เขียนและกำกับโดย คัง ฮย็อง-ช็อล และนำแสดงโดย ชา แท-ฮย็อน, พัก โบ-ย็อง และ วัง ซ็อก-ฮย็อน เป็นภาพยนตร์เรื่องแรกของผู้กำกับ คัง ฮย็อง-ช็อล และเป็นภาพยนตร์เกาหลีที่ทำรายได้สูงสุดแห่งปี ภาพยนตร์เรื่องนี้มีรีเมคในอาร์เจนตินา จีน และอินเดีย ซึ่งเข้าฉายในปี ค.ศ. 2010, 2016 และ 2020 ตามลำดับ

 เนื้อเรื่อง 
อดีตไอดอลวัยรุ่น นัม ฮย็อน-ซู (ชา แท-ฮย็อน) เขาอายุสามสิบเจ็ดปีและทำงานเป็นดีเจวิทยุ วันหนึ่งหญิงสาวชื่อ ฮวัง จ็อง-นัม (พัก โบ-ย็อง) ส่งเรื่องราวเกี่ยวกับชีวิตของเธอในฐานะแม่เลี้ยงเดี่ยวไปที่สถานีวิทยุที่ ฮย็อน-ซู ทำงานอยู่โดยบอกเขาว่าเธอกำลังจะไปพบพ่อของเธอ จากนั้นเขาก็พบว่าเขาเป็นพ่อของเธอเมื่อเขาพบกับเธอที่อพาร์ตเมนต์ของเขากับลูกชายของเธอคือ กี-ดง (วัง ซ็อก-ฮย็อน) เธอบอกเขาว่าชื่อจริงของเธอคือ แจ-อิน และแม่ของเธอคือ จ็อง-นัม ซึ่งเป็นรักแรกของ ฮย็อน-ซู เมื่อเขาได้ยินดังนั้นเขาไม่เชื่อในตอนแรก ดังนั้นพวกเขาจึงทำการทดสอบดีเอ็นเอและผลออกมายืนยันว่าดีเอ็นเอตรงกัน แจ-อิน ฝันที่จะได้แสดงบนเวทีในฐานะนักร้อง แต่ ฮย็อน-ซู กลัวว่าถ้าเธอทำอย่างนั้น เรื่องอื้อฉาวเรื่องที่เขาเป็นพ่อของเธออาจจะเปิดเผยออกมา เนื่องจากความนิยมที่เพิ่มขึ้นของ แจ-อิน ด้านพ่อของ กี-ดง พัค ซัง-ยุน (อิม จี-กยู) ได้ตามหา แจ-อิน พวกเขาพบกันและพูดคุยกัน โดยในตอนแรก ซัง-ยุน เข้าใจผิดว่า แจ-อิน มีสัมพันธ์กับ ฮย็อน-ซู และเมื่อ กี-ดง หายตัวไประหว่างการแสดงของ แจ-อิน ทาง ฮย็อน-ซู ตระหนักว่าเขาควรดูแลลูกสาวและหลานชายของเขาให้ดีกว่านี้

 นักแสดง 
 ชา แท-ฮย็อน รับบทเป็น นัม ฮย็อน-ซู
 พัก โบ-ย็อง รับบทเป็น ฮวัง จ็อง-นัม/ฮวัง แจ-อิน, ลูกสาวของ ฮย็อน-ซู
 วัง ซ็อก-ย็อน รับบทเป็น ฮวัง กี-ดง, ลูกชายของ แจ-อิน
 อิม จี-กยู รับบทเป็น พัก ซัง-ยุน, รักแรกของ แจ-อิน, พ่อของ กี-ดง
# ตำบลพอรีซ
พอรีซ  เป็นตำบลในอำเภอพอรีซ เทศมณฑลซีร์จอน จังหวัดเคร์มอน ประเทศอิหร่าน แบ่งออกเป็น 54 หมู่บ้าน จากสำมะโน พ.ศ. 2549 ตำบลนี้มีประชากร 3,065 คนใน 786 ครัวเรือน
# พอรีซ
พอรีซ  เป็นเมืองและเมืองหลักในอำเภอพอรีซ เทศมณฑลซีร์จอน จังหวัดเคร์มอน ประเทศอิหร่าน จากสำมะโน พ.ศ. 2549 เมืองนี้มีประชากร 4,527 คนใน 1,231 ครัวเรือน
# ตำบลแซออแดทอบอด
แซออแดทอบอด  เป็นตำบลในอำเภอพอรีซ เทศมณฑลซีร์จอน จังหวัดเคร์มอน ประเทศอิหร่าน แบ่งออกเป็น 45 หมู่บ้าน จากสำมะโน พ.ศ. 2549 ตำบลนี้มีประชากร 5,790 คนใน 1,341 ครัวเรือน
# เทศบาลตำบลขาณุวรลักษบุรี
เทศบาลตำบลขาณุวรลักษบุรี เป็นองค์กรปกครองส่วนท้องถิ่นประเภทเทศบาลตำบล ซึ่งเป็นที่ตั้งของศูนย์ราชการต่าง ๆ ของอำเภอขาณุวรลักษบุรี จังหวัดกำแพงเพชร มีประชากรในปี พ.ศ. 2564 จำนวน 8,045 คน มีพื้นที่ครอบคลุมบางส่วนของตำบลป่าพุทรา ตำบลแสนตอ และตำบลยางสูง ภายในเขตเทศบาลมีแม่น้ำปิงไหลผ่าน เป็นจุดตัดระหว่างทางหลวงแผ่นดินหมายเลข 1074 กับทางหลวงแผ่นดินหมายเลข 1084 อยู่ห่างจากศาลากลางจังหวัดกำแพงเพชรประมาณ 79 กิโลเมตร และอยู่ห่างจากกรุงเทพมหานครประมาณ 294 กิโลเมตร

เดิมทีเทศบาลตำบลขาณุวรลักษบุรีมีฐานะเป็นสุขาภิบาลขาณุวรลักษบุรี โดยจัดตั้งขึ้นเมื่อ 8 พฤศจิกายน พ.ศ. 2499 ตามประกาศกระทรวงมหาดไทย เล่มที่ 73 ตอนที่ 99 ง ลงวันที่ 28 พฤศจิกายน พ.ศ. 2499 ต่อมาได้มีการเปลี่ยนแปลงเขตสุขาภิบาลในปี พ.ศ. 2526 และได้เปลี่ยนฐานะจากสุขาภิบาลเป็นเทศบาล เมื่อวันที่ 25 พฤษภาคม พ.ศ. 2542 ตามประกาศราชกิจจานุเบกษา เล่ม 116 ตอนที่ 9 ก. ลงวันที่ 24 กุมภาพันธ์ พ.ศ. 2542

 ภูมิศาสตร์ 
 ที่ตั้งและอาณาเขต 
เทศบาลตำบลขาณุวรลักษบุรีตั้งอยู่ทางทิศออกของอำเภอขาณุวรลักษบุรี จังหวัดกำแพงเพชร อยู่ห่างจากตัวเมืองกำแพงเพชรประมาณ 68 กิโลเมตร และห่างจากกรุงเทพมหานครประมาณ 294 กิโลเมตร มีเนื้อที่ประมาณ 11.64 ตารางกิโลเมตร หรือ 7,275 ไร่ โดยเทศบาลตำบลขาณุวรลักษบุรีมีอาณาเขตติดต่อกับเขตองค์กรปกครองส่วนท้องถิ่นข้างเคียง ดังนี้
 ทิศเหนือ ติดต่อกับเขตองค์การบริหารส่วนตำบลยางสูงและเขตองค์การบริหารส่วนตำบลเกาะตาล
 ทิศตะวันออก ติดต่อกับเขตองค์การบริหารส่วนตำบลป่าพุทรา
 ทิศใต้ ติดต่อกับเขตองค์การบริหารส่วนตำบลป่าพุทราและเขตองค์การบริหารส่วนตำบลแสนตอ
 ทิศตะวันตก ติดต่อกับเขตองค์การบริหารส่วนตำบลแสนตอ

 สภาพภูมิประเทศ 
พื้นที่เทศบาลตำบลขาณุวรลักษบุรี มีแม่น้ำปิงไหลผ่านตรงกลาง โดยทั้งสองฝั่งมีลักษณะดังนี้
 พื้นที่ฝั่งตะวันตกของแม่น้ำปิง ส่วนใหญ่ประชาชนจะประกอบอาชีพเกษตรกร เนื่องจากสภาพดินมีความอุดมสมบูรณ์ เนื่องจากแม่น้ำปิงไหลผ่าน ทำให้มีน้ำใช้เพียงพอแก่การเกษตรกรรม ซึ่งผลผลิตทางการเกษตรที่สำคัญคือ ข้าว อ้อย มัน และยังเป็นที่ตั้งของศูนย์ราชการที่สำคัญของอำเภอ อาทิ ที่ว่าการอำเภอขาณุวรลักษบุรี สถานีตำรวจภูธรขาณุวรลักษบุรี โรงพยาบาลขาณุวรลักษบุรี โรงเรียนขาณุวิทยา และหน่วยงานราชการอื่น ๆ
 พื้นที่ฝั่งตะวันออกของแม่น้ำปิง เป็นพื้นที่ส่วนพาณิชยกรรมของเทศบาล ส่วนใหญ่ประชาชนจะประกอบอาชีพค้าขายผลผลิตทางการเกษตร โดยมีตลาดตาซ่วนเป็นพื้นที่เศรษฐกิจที่สำคัญ

 สภาพภูมิอากาศ 
เนื่องจากพื้นที่เทศบาลตำบลขาณุวรลักษบุรีมีสภาพอากาศแบ่งออกเป็น 3 ฤดู ดังนี้
 ฤดูร้อน เริ่มในช่วงเดือนกุมภาพันธ์จนถึงกลางเดือนพฤษภาคม มีสภาพอากาศที่ร้อนถึงร้อนจัด
 ฤดูฝน เริ่มในช่วงเดือนปลายเดือนพฤษภาคมจนถึงเดือนตุลาคม มีฝนตกชุก
 ฤดูหนาว เริ่มตั้งแต่เดือนตุลาคมจนถึงเดือนกุมภาพันธ์ มีสภาพอากาศที่หนาวเย็น

 หมู่บ้านและประชากร 
พื้นที่เทศบาลตำบลขาณุวรลักษบุรีมีประชากรทั้งหมด 8,045 คน โดยแบ่งเป็นประชากรชายทั้งหมด 3,880 คน และประชากรหญิงทั้งหมด 4,165 คน (เดือนธันวาคม 2564) ประกอบไปด้วย 11 หมู่บ้าน โดยครอบคลุมพื้นที่ตำบลป่าพุทราทั้งหมด 5 หมู่บ้าน ครอบคลุมพื้นที่ตำบลยางสูงทั้งหมด 1 หมู่บ้านและครอบคลุมพื้นที่ตำบลแสนตอทั้งหมด 5 หมู่บ้าน ดังนี้
 หมู่บ้านภายในเขตตำบลป่าพุทรา
 หมู่ที่ 1 บ้านหาดชะอมใต้
 หมู่ที่ 2 บ้านหาดชะอมเหนือ
 หมู่ที่ 3 บ้านป่าพุทรา
 หมู่ที่ 10 บ้านใหม่เนินทราย
 หมู่ที่ 12 บ้านพัฒนาชุมชน

 หมู่บ้านภายในเขตตำบลยางสูง
 หมู่ที่ 1 บ้านบุ่ง

 หมู่บ้านภายในเขตตำบลแสนตอ
 หมู่ที่ 1 บ้านหาดชะอม
 หมู่ที่ 2 บ้านแสนตอ
 หมู่ที่ 3 บ้านแสนตอ
 หมู่ที่ 4 บ้านเกาะสามสิบ
 หมู่ที่ 5 บ้านบนบ้าน
# ความสัมพันธ์เบลารุส–รัสเซีย
ความสัมพันธ์เบลารุส–รัสเซีย หมายถึงความสัมพันธ์ทวิภาคีระหว่างประเทศเบลารุสกับประเทศรัสเซีย ทั้งสองประเทศมีพรมแดนทางบก และถือเป็นสหภาพรัฐเหนือชาติ ซึ่งรัสเซียเป็นหุ้นส่วนทางเศรษฐกิจและการเมืองที่ใหญ่ที่สุดรวมทั้งสำคัญที่สุดของเบลารุส ทั้งสองเป็นสมาชิกขององค์การระหว่างประเทศต่าง ๆ รวมถึงเครือรัฐเอกราช, สหภาพศุลกากรยูเรเซียน, องค์การสนธิสัญญาความมั่นคงร่วมกัน และสหประชาชาติ

 การเปรียบเทียบประเทศ 
+ชื่อสามัญประเทศเบลารุสประเทศรัสเซียชื่อทางการสาธารณรัฐเบลารุสสหพันธรัฐรัสเซียธงcenter|130x130pxcenter|130x130pxตราประจำชาติcenter|130x130pxcenter|154x154pxประชากร9,155,978 คน146,150,789 คนเมืองหลวงมินสค์มอสโกเมืองที่ใหญ่ที่สุดมินสค์มอสโกรัฐบาลระบบกึ่งประธานาธิบดีเดี่ยวระบบกึ่งประธานาธิบดีเดี่ยวผู้นำคนแรกอาเลียกซันดร์ ลูกาแชนกาบอริส เยลต์ซินผู้นำคนปัจจุบันอาเลียกซันดร์ ลูกาแชนกาวลาดีมีร์ ปูตินศาสนาคริสต์ศาสนาคริสต์ศาสนา, การไม่มีศาสนา, ศาสนาอิสลามตัวเขียนอย่างเป็นทางการซีริลลิกซีริลลิกภาษาทางการเบลารุส และรัสเซียรัสเซีย

 ประวัติ 

 ต้นคริสต์ทศวรรษ 1990 
หลังจากที่สหภาพโซเวียตล่มสลาย รัฐรัสเซียที่ตั้งขึ้นใหม่พยายามที่จะรักษาการควบคุมพื้นที่หลังสหภาพโซเวียต โดยการสร้างองค์การระดับภูมิภาคขึ้นในวันที่ 8 ธันวาคม ค.ศ. 1991 – ซึ่งคือเครือรัฐเอกราช (CIS) อย่างไรก็ตาม ประเทศเบลารุส เช่นเดียวกับสาธารณรัฐอื่น ๆ ในเครือรัฐเอกราช เริ่มถอยห่างจากประเทศรัสเซีย ซึ่งในขณะนั้นกำลังพยายามรักษาเสถียรภาพของเศรษฐกิจที่พังทลาย และความสัมพันธ์กับโลกตะวันตกTwo Decades of the Russian Federation’s Foreign Policy in the Commonwealth of Independent States: The Cases of Belarus and Ukraine , Ef.huji.ac.il, p. 17

ในช่วงต้นคริสต์ทศวรรษ 1990 รัสเซียกังวลว่าการมีส่วนร่วมในต่างประเทศใกล้เคียง เช่น เบลารุส จะเสี่ยงต่อความสัมพันธ์ที่พยายามสร้างร่วมกับโลกตะวันตก อย่างไรก็ตาม เมื่อเนโทเริ่มขยายไปทางตะวันออก รัสเซียพบว่าตัวเองอยู่ในสถานการณ์ที่ยากลำบาก ด้านหนึ่ง กำลังเผชิญกับการล่มสลายของกลุ่มภูมิรัฐศาสตร์ขนาดใหญ่ที่เคยควบคุม ส่วนอีกด้านหนึ่ง ก็รู้สึกว่าโลกตะวันตกกำลังพยายามแยกมันโดยอาศัยการล้อมรอบของยุโรป โดยการรวบรวมบรรดาชิ้นส่วนอดีตจักรวรรดิของตน ซึ่งสิ่งนี้ได้นำไปสู่การเพิ่มเพิ่มความสำคัญ ของความสัมพันธ์ที่ดีต่อประเทศเบลารุสDoklad ‘Rossiia-SNG’: nuzhdaetsia li v korrektirovke pozitsiia Zapada? (Moscow: Sluzhba vneshnei razvedki Rossii, 1994)
# ชานจาเกา
ชานจาเกา หรือ วุ้นชานจา  เป็นขนมที่พบได้ทั่วไปในภาคเหนือของจีน หรือที่เรียกกันทั่วไปในกรุงปักกิ่งว่า จิงเกา (京糕)山楂糕 Baidu Baike สืบค้นเมื่อ 25 กุมภาพันธ์ 2565. ทำโดยการคั้นน้ำชานจาและต้มให้เดือด ใส่น้ำตาล วุ้น สารส้ม ฯลฯ เทลงในแม่พิมพ์เพื่อจับตัวเป็นก้อนและตัดเป็นชิ้นสี่เหลี่ยมคล้ายกับขนมชั้น ชานจาเกามีรสหวานอมเปรี้ยวเล็กน้อย การบริโภคในปริมาณที่พอเหมาะจะช่วยย่อยอาหารและขจัดความเมื่อยล้า ช่วยเสริมความอยากอาหาร และอาจช่วยเสริมวิตามินซี อย่างไรก็ตามชานจาแผ่นแบบทั่วไปทำขึ้นการเติมน้ำตาลจำนวนมาก ทำให้ไม่มีผลที่ดีในทางสุขภาพ และอาจมีผลต่อการหดตัวของมดลูก สตรีมีครรภ์จึงไม่ควรรับประทาน

 ประวัติ 
ชานจาเกาเป็นอาหารว่างแบบดั้งเดิมในหมู่คนในพื้นที่ทางตอนเหนือของประเทศจีน 

ในสมัยราชวงศ์ชิง ศิลปินพื้นบ้านเฉียน เหวินเหวิน (钱文文) ได้รวบรวมอาหารว่างจากประสบการณ์ของคนรุ่นก่อนและนำถวายต่อราชสำนัก หนึ่งในนั้นคือชานจาเกา ซึ่งทำให้ซูสีไทเฮา (จักรพรรดินีฉือซี) แห่งราชวงศ์ชิงพอพระทัยอย่างมากจากรสชาติและตั้งชื่อให้ว่า "วุ้นทองคำ" (金糕) และกลายเป็นอาหารขึ้นชื่อทั่วประเทศในเวลาต่อมา
# วัดมหาธาตุ (จังหวัดเพชรบูรณ์)
วัดมหาธาตุ เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองเพชรบูรณ์ จังหวัดเพชรบูรณ์

ประวัติ
วัดมหาธาตุตั้งวัดเมื่อ พ.ศ. 1926 คาดว่าเป็นวัดที่เจ้าเมืองเป็นผู้สร้างและทำนุบำรุงให้รุ่งเรือง จนกระทั่งได้กลายเป็นวัดร้าง ตามตำนานเล่ากันว่าเมื่อคราวเจ้าพระยาจักรี (พระบาทสมเด็จพระพุทธยอดฟ้าจุฬาโลกมหาราช) กับเจ้าพระยาสุรสีห์ (สมเด็จพระบวรราชเจ้ามหาสุรสิงหนาท) ยกทัพไปรบกับพม่าที่พิษณุโลก ได้นำไพร่พลมาทางเมืองเพชรบูรณ์และได้ทำพิธีบวงสรวงเพื่อให้ได้ชัยชนะที่วัดมหาธาตุแห่งนี้

ต่อมาเมื่อ พ.ศ. 2447 สมเด็จพระเจ้าบรมวงศ์เธอ กรมพระยาดำรงราชานุภาพมีรับสั่งให้พระยาเพรชรัตน์ (เฟื่อง) เจ้าเมืองเพชรบูรณ์ เกณฑ์คนมาทำการบูรณะวัดมหาธาตุครั้งใหญ่ วัดมหาธาตุได้รับพระราชทานวิสุงคามสีมาเมื่อ พ.ศ. 2496 ได้รับการยกฐานะขึ้นเป็นพระอารามหลวงชั้นตรีชนิดสามัญเมื่อ พ.ศ. 2525 

ปูชนียวัตถุ
ปูชนียวัตถุที่สำคัญ คือ พระพุทธรูปสององค์ องค์แรกชาวบ้านเรียกว่า หลวงพองาม ด้วยเหตุที่งามด้วยพุทธลักษณะ สร้างด้วยทองสำริด ปางมารวิชัย ศิลปะอยุธยาตอนต้นสมัยอู่ทองรุ่นที่ 3 หน้าตักกว้าง 36 นิ้ว ปัจจุบันประดิษฐานอยู่ในโบสถ์ ส่าวนองค์ที่สองคือ หลวงพ่อเพชรมีชัย เป็นพระพุทธรูปปางมารวิชัยเช่นเดียวกัน สร้างด้วยทองสำริดหน้าตักกว้าง 36 นิ้ว หลวงพ่อเพชรมีชัยเดิมชาวบ้านเรียกกันว่า หลวงพ่อวัดมหาธาตุ สันนิษฐานว่าสร้างพร้อมกับวัดเมื่อ พ.ศ. 1926 ต่อมาเปลี่ยนเป็นหลวงพ่อเพชรมีชัย เพราะถือเอาคำพูดของพระยาจักรี แม่ทัพที่ถืออาญาสิทธิ์มาขับไล่ทัพพม่าศึกอะแซวุ่นกื้ ซึ่งยกทัพมามาล้อมเมืองพิษณุโลกไว้ในสมัยสมเด็จพระเจ้ากรุงธนบุรี

พระเจดีย์ทรงพุ่มข้าวบิณฑ์แบบสุโขทัย ที่สมเด็จพระเจ้าบรมวงศ์เธอ กรมพระยาดำรงราชานุภาพทรงสันนิษฐานว่าสร้างมาตั้งแต่สมัยกรุงสุโขทัย เพื่อเป็นที่บรรจุพระบรมสารีริกธาตุ ความสูงประมาณ 4 วาเศษ โดยทางกรมศิลปากรได้บูรณะพระเจดีย์ เมื่อ พ.ศ. 2510 และได้ขุดพบลานทองจารึกในพระเจดีย์องค์ใหญ่หลังพระอุโบสถ รวมถึงได้นำโบราณวัตถุที่บรรจุเจดีย์นั้นขึ้นมา บนลานทองจารึกไว้ว่า "พระเจ้าเพชรบุรเป็นลูกพระญาอนรงปรดิสถาแล" หรือ "พระเจ้าเพชรบุรเป็นลูกพระยาอันรงประดิษฐานไว้" จึงทำให้ทราบได้ว่า "เพชรบูรณ์" แต่เดิมมีชื่อว่า "เพชรบุร"
# ดรอฮอบึช
ดรอฮอบึช  เป็นนครในแคว้นลวิว ประเทศยูเครน เป็นศูนย์กลางการบริหารของเขตดรอฮอบึชและเป็นที่ตั้งหน่วยงานบริหารของเทศบาลนครดรอฮอบึช หนึ่งในเทศบาลของยูเครน นครนี้ยังเป็นศูนย์กลางของแคว้นดรอฮอบึชระหว่าง ค.ศ. 1939–1941 และ ค.ศ. 1944–1959 

ดรอฮอบึชก่อตั้งขึ้นในปลายคริสต์ศตวรรษที่ 11 ในฐานะศูนย์กลางการค้าและการขนส่งที่สำคัญระหว่างจักรวรรดิรุสเคียฟกับดินแดนทางตะวันตกของจักรวรรดิ หลังการล่มสลายของราชวงศ์รูทีเนียของท้องถิ่นและการรวมราชอาณาจักรกาลิเชีย–โวลิเนียเข้ากับราชอาณาจักรโปแลนด์เมื่อถึง ค.ศ. 1349 นครนี้ก็ได้รับการพัฒนาให้เป็นศูนย์กลางการค้าและการผลิตเกลือตั้งแต่คริสต์ศตวรรษที่ 15 เป็นต้นมา ดรอฮอบึชกลายเป็นส่วนหนึ่งของจักรวรรดิฮาพส์บวร์คใน ค.ศ. 1772 หลังการแบ่งดินแดนของเครือจักรภพโปแลนด์–ลิทัวเนียครั้งที่ 1 ในช่วงกลางคริสต์ศตวรรษที่ 19 ดรอฮอบึชเป็นศูนย์การสกัดน้ำมันที่ใหญ่ที่สุดในยุโรปซึ่งมีส่วนสำคัญต่อการพัฒนาอย่างรวดเร็วของนคร และในสมัยสาธารณรัฐโปแลนด์ที่ 2 ได้เป็นศูนย์กลางของเทศมณฑลแห่งหนึ่งภายในจังหวัดลวุฟ หลังสงครามโลกครั้งที่ 2 ดรอฮอบึชถูกรวมเป็นส่วนหนึ่งของสาธารณรัฐยูเครนของสหภาพโซเวียต ซึ่งได้กลายเป็นรัฐเอกราชยูเครนใน ค.ศ. 1991

ดรอฮอบึชเป็นบ้านเกิดของบุคคลที่มีชื่อเสียงหลายคน เช่น เอลิซาเบท เบิร์กเนอร์ นักแสดง, ยูรีย์ ดรอฮอบึช (กอแตร์มัก) นักปรัชญาและนักดาราศาสตร์, อีวัน ฟรันกอ กวี, บรูโน ชุลตส์ นักเขียนและศิลปิน เป็นต้น นครนี้มีโรงกลั่นน้ำมันหลายแห่ง โรงผลิตเกลือดรอฮอบึชถือเป็นโรงผลิตเกลือที่เก่าแก่ที่สุดในยุโรป นครมีประชากร 74,610 คน (ประมาณการ ค.ศ. 2021)
# วินนึตเซีย
วินนึตเซีย (,) เป็นนครในภาคกลาง-ตะวันตกของประเทศยูเครน ตั้งอยู่ริมฝั่งแม่น้ำบุกใต้

วินนึตเซียเป็นศูนย์กลางการบริหารของแคว้นวินนึตเซียและเป็นเมืองที่ใหญ่ที่สุดในภูมิภาคประวัติศาสตร์ปอดิลเลีย นอกจากนี้ยังทำหน้าที่เป็นศูนย์กลางการบริหารของเขตวินนึตเซียซึ่งเป็นหนึ่งในหกเขตของแคว้นวินนึตเซีย นครวินนึตเซียมีประชากร 370,601 คน (ประมาณการ ค.ศ. 2021)

ต้นกำเนิดของวินนึตเซียย้อนไปได้ถึงสมัยกลาง นครอยู่ภายใต้การควบคุมของโปแลนด์อยู่หลายศตวรรษจนกระทั่งถูกผนวกเข้ากับจักรวรรดิรัสเซียใน ค.ศ. 1793 ระหว่างคริสต์ทศวรรษ 1930 และในต้นคริสต์ทศวรรษ 1940 นครนี้เป็นแหล่งการสังหารหมู่ ครั้งแรกในระหว่างการกวาดล้างของสตาลิน และต่อมาในช่วงฮอโลคอสต์ในยูเครนและการยึดครองของนาซี เคยมีฐานทัพอากาศยุคสงครามเย็นตั้งอยู่ใกล้กับนคร